als_Latn dik_Latn sag_Latn
Asport- Gjatë javës është folur shumë për Zeman, për marëdhëniet e tij me Osvaldon dhe De Rosin. Roma ndërkohë, mendon për fushën e lojës, duke parë impenjimin verdhekuq ndaj Xhenovas. Por ishte e pamundur të fliste për cështjet e shumë përfolura. Zeman e fillon konferencën për shtyp duke folur pikërisht për dyshen: “ Saktësime? Kam thënë atë që kam thënë, nuk kthehem mbrapa. Jam shumë i kënaqur që lojtarët kanë reaguar, paraqitja në skuadrën kombëtare ka qënë e vlefshme për të gjithë. Kam folur me ta? Jo jo. E di që De Rosi ka një kontratë të gjatë, dëshiron të qëndrroj këtu. Nuk kam probleme. Pretendoj shumë nga lojtarët e rëndësishëm, asgjë më shumë”. Miralem Pjanic nuk është shumë i kënaqur për pozicionin e tij: “ Në kombëtare luan pak ndeshje, këtu dyzet gjatë sezonit. Rolet janë të ndryshëm, dhe lojtarët që janë duke u rritur, duhet të shikojnë diferencat ndërmjet punës këtu dhe atje. Mendoj se në mbrojtje mund të vendosim të rinjtë për nevoja. Castan ka pësuar një goditje, nuk është rëndë. Dodo nuk është akoma më shumë se 50%. Ndeshjet që sjellin ndryshimin janë ndeshjet që luajmë cdo javë, si trajner pres përgjigje positive. Kam shumë besim, shpresoj që skuadra të imponohet”. Flet më pas për De Rosin: “ Ka shënuar në kombëtare sic duhet të bëj me ne, duhet të shfrytëzoj këto përfshirje në fazën sulmuese edhe me ne. Prandeli? Është e vështirë të mund të na gjykoj, nëse nuk ka qënë këtu. Ai shikon De Rosin dhe Osvaldon në një tjetër kontekst, nuk është këtu në Trigoria”. Lamela ka cilësi të jashtëzakonshme: “ Duhet ti shfrytëzoj, dua që sulmuesit të hynë në zonën e penalltisë pa top. Shpresoj që të arrij ta bëj pa top, tani nuk vepron kështu”. Zeman nuk beson se është në diskutim: “ Ndihem trajner si gjithë të tjerët, ndodh gjithcka në këtë profesion. Kërkoj të bindë kritikët, njerzit i kam bindur. Mund të jetë stimuluese. Zërat falls nuk bëjnë mirë, dikush ka interes…”. Ka folur, në fund, për ndeshjen e të dielës: “ Nuk do të jetë e lehtë, do të djersisim shumë. Shpresoj që të arrijmë të tregojmë se dimë të luajmë, kuqeblutë janë një skuadër shumë e mirë. Immobile në fillim”. Konferenca nuk mund të mbyllej pa u kthyer te Osvaldo dhe De Rosi: “ Pa lojtarët e kombëtareve skuadra ka reaguar mirë. Si janë stërvitur ata të dy? Kanë mbërritur me ndonjë problem fizik por kanë dhënë gjithcka në fushën e lojës”, ka përfunduar komentin e tij Zdenek Zeman që sic shikohet ka dashur ti japë fund njëherë e mirë kësaj cështjeje duke rikthyer qetësinë në skuadër.
You must be logged in to post a comment Login
als_Latn eng_Latn